А.С.ПУШКИН-ЕВГЕНИЈЕ ОЊЕГИН

ОДЛОМЦИ У ЧИТАНЦИ НА СТР.55

|  |
| --- |
| * **Фабула:** Роман почиње представљањем главног јунака, Евгенија Оњегина. Рођен је у Петрограду и детињство му је протекло више у играма и шетњи него у учењу и обавезама. Врло брзо почео је да се одева по последњој моди и да говори француски што га је учинило правим дендијем.   \***Денди** (енг.) ‒ елегантан човек, кицош; израз који је означавао (најчешће) писца који посвећује велику пажњу томе какав утисак оставља својом целокупном личношћу на околину. Његово понашања врло је слично понашању боема, с тим што денди истиче своје неприпадање свету обичних људи тако што своје грађанске манире доводи до изузетно високог степена рафинираности и особености.  Одгајан у високом друштву, добро је познавао правила владања нарочито при посетама бројним салонима и забавама. Иако још млад, брзо се презаситио сјајем и раскоши увек истог света, и почиње да осећа сплин (чамотињу).  \***Сплин** (енг.) ‒ лоше расположење; меланхолија без разлога, осећање празнине; термин посебно долази до изражаја у књижевности када су га почели користити француски песници, посебно Бодлер.  Почиње да се повлачи у себе, да постаје „отпадник од света“, да пише и чита како би попунио празнину коју осећа, али узалудно. Привидна промена у његовом животу настаје после очеве смрти када одлази у село и постаје наследник великог имања. У почетку мисли да ће га природа окрепити, али врло брзо понова пада у чамотињу. Упознаје Ленског, своју сушту супротност, који га одводи у дом Ларина где ће упознати његове две кћери ‒ Татјану и Олгу. Слика живота у дому Лариних представљена је идилично. Татјана је представљена као романтична душа која много чита и живи у илузијама које сусреће у књигама. Она се заљубљује у Оњегина и пише му веома искрено и емотивно писмо у коме му изјављује своју љубав, коју Оњегин хладно одбија.  Због безазленог разговора са Олгом, љубоморни Ленски изазива Оњегина на двобој у коме страда. Након тога Оњегин одлази да лута. Татјана одлази у Москву где је упознају са неким кнезом за кога се удаје. Она добија углед и удобност, али не и љубав. Након неколико година долази до сусрета Оњегина и Татјане у коме Оњегин бива очаран њеном лепотом и држањем. Сада Оњегин, у коме се јавила љубав, пише писмо Татјани и признаје јој то, али она га одбија. Иако не воли свог мужа, остаје му верна.  Оњегин остаје усамљен, без смисла и циља у животу. |
| * Евгеније Оњегин је типичан **романтичарски јунак бајроновског типа** који је одгајан у високом друштву и који је, окружен лажним сјајем и извештаченом природом таквог света, почео да се осећа као отпадниккога је захватила **чамотиња**. Охоли ласкавац, удварач, дрзак и нехајан, склон банчењу и проводима, неверствима и коцкању повлачи се у себе и губи вољу за таквим једноличним животом према коме изражава дубоко **ироничан однос**. Истовремено, свестан је да су ту његови корени. У том расколу, он покушава да пронађе смисао живота и праве вредности на селу, али ни у томе не успева. Не проналази себе ни у стварању, не покреће га ни искрена Татјанина љубав, он постаје типичан „**сувишни човек**“.Такође, песник користи иронију и како би кроз критичку призму представио поступке својих јунака.      * **Оњегиново писмо Татјани** је, на плану уметничког поступка, лирски паралелизам. Оњегин, који је био надмоћан, једак, ироничан и самољубив, сада постаје заљубљени човек који изражава љубав који је претходно одбио.   Оњегин је уморан од живота какав је до тада водио. Он би сада  могао у Тањи наћи потребан мир, али не узима у обзир да је  време протекло и да Тања сада има породицу коју поштује, да  љубав није једини и одлучујући фактор у њеном животу, и да,  осим тога, она не може бити сигурна у Оњегинову љубав.   * **Романтичарски** елемент у овом роману у стиху је начин на који Пушкин гради ликове: Оњегина (немир, чежња за даљинама, сплин, „сувишан човек“...), Татјане (сањалачка природа, емоционалност, идеализам, чедност...) и Ленског (слободарске идеје и снови, песник сетних расположења, занесењак...). Римантичарски су такође и описи природе као и развијање култа слободе. * **Реалистички елемент** је поступак сликања породичног живота и понашања Оњегина у аристократском друштву, као и то што Пушкин при сликању ликова користи типизацију. Идеализација села је такође карактеристична за реалистички поступак, као и сукоб градског и сеоског живота, грађанског и патријархалног човека. * Роман *Евгеније Оњегин* написан је у **оњегинској строфи**којасе састоји од четрнаест стихова. Због дужине рашчлањава се на три четворостиха и два завршна стиха. Схема римовања је следећа: прва четири стиха имају укрштену риму, друга четири парну, трећа четири обгрљену и последња два узастопну (*abab ccdd effe gg*). |
| **ДОМАЋИ ЗАДАТАК**  ОДГОВОРИТЕ НА ПИТАЊА:   * Окарактериши Евгенија Оњегина * . Шта га чини бајронистичким јунаком? * Какав је његов однос према аристократском животу? * Како тумачите Оњегиново писмо Татјани? Шта оно открива о њему? * Анализирај формалне одлике *Евгенија Оњегина.* Којим стихом је написано ово дело? Како је организован стих? |